Ռոբերտ Դանկեն

**Ռոբերտ Դանկեն**  (**, ), ամերիկացի պոետ, որին քննադատները դասում են բիթնիկնիկների, նոր ամերիկյան պոեզիայի և Սև լեռան պոետների շարքին։ Հանդիսանում է Հյուսիսային Ամերիկայի հետպատերազմյան պոեզիայի հիմնական գործիչներից մեկը։

## Կենսագրություն
Ռոբերտ Դանկենը ծնվել է 1919 թվականի հունվարի 7-ին Օքլենդում (Կալիֆոռնիայի նահանգ)։ Նրա մայրը մահացել է ծննդաբերության ժամանակ իսկ հայրը միջոցներ չի ունեցել  տղային պահելու համար։ 1919 թվականի օգոստոսին որդեգրել է թեոսոֆիայի հետևորդ մի զույգ, որն ընտրել է որդեգիր տղային հորոսկոպների և աստղաբանական աղյուսակների մանրամասն խորհրդատվությունից հետո։ Դանկենը մեծացել է սեանսերի, «Հերմետիկ եղբայրության» անդամների հավաքույթների, գաղտնի գրականությամբ լցված գրադարանի մթնոլորտում։

1936 թվականին Դանկեն ընդունվել է Բերքլիի Կալիֆոռնիայի Համալսարան։ Միևնույն ժամանակ մտերմացել է ձախ շարժման հետ և սկսել է սոցիալական թեմայով բանաստեղծություններ գրել։ 1938 թվականին լքել է Բերքլին, որպեսզի ընդունվի Բլեյք Մաունթինյան քոլեջը, բայց ֆակուլտետի գլխավորի հետ Իսպանիայում  քաղաքացիական պատերազմի մասին թեժ քննարկումից հետո հեռացել է այդտեղից։ 

Այդ ժամանակ գիտակցել է իր համասեռամոլ լինելը և իր սիրեկանի հետ հաստատվել է Ֆիլադելֆիայում իսկ մեկ տարի անց նրանք տեղափոխվել են փոքրիկ կոմունա Վուդստոկում, Նյու Յորքի նահանգ,որը կառավարել է Ջեյմս Կունը, ում միջոցով Դանկենը ծանոթացել է Հենրի Միլլերի, Անաիս Նինի և բոհեմի մյուս ներկայացուցիչների  հետ։ 1941 թվականին Դանկենին զորակոչել են բանակ, որտեղից շուտով վտարել են հոմոսեքսուալության պատճառով։

1943 թվականին Դանկենը փորձել է խզել կապը հոմոսեքսուալ միջավայրի հետ և ամուսնացել է Մարջորի Մակի հետ, բայց մի քանի ամիս անց  ամուսնությունը լուծարվել է։ Այդ նույն ժամանակահատվածում սկսվել է նամակագրություն Դանկենի և կալիֆորնացի պոետ Կեննետ Ռասկրոտի միջև, ով ծանոթացրել է նրան Սան Ֆրանցիսկոյի պոետիկ վերածնունդի լիդերների հետ։ 

1948 թվականին հրապարակել է առաջին  «Երկնային քաղաք, երկրային քաղաք» (Heavenly City, Earthly City) գիրքը։ 1951 թվականին հանդիպել է նկարիչ Ջեսս Կոլինզի հետ, ով նրա սիրեկանն է եղել ամբողջ կյանքում։ Շուտով Դանկենը սկսել է խաղալ գլխավոր դեր ինչպես Սան Ֆրանցիսկոյում, այնպես էլ Սև լեռ պոետիկ խմբում։  Նրա պոետիկ հեղինակությունը ամրապնդվում է 60-ականներին երեք ժողովածուների՝ «Ճեղքը դաշտում» (The Opening of the Field, 1960), «Արմատներ և ճյուղեր»  (Roots and Branches, 1964) և «Ձգելով աղեղալարը» (Bending the Bow, 1968) հրապարակումներից հետո։ 1961 թվականին ստացել է Գարի Մոնրոյի Հիշատակի պարգևը, 1963 թվականին Գուգենհայմի կրթաթոշակ, 1964 թվականին՝ Պոեզիայի ամսագրի (1964), Լևինսոնի մրցանակ, իսկ 1985 թվականին Ազգային պոետական մրցանակ։  

1968 թվականին «Ձգելով աղեղալարը» հրապարակումից հետո, որոշում է կայացրել հաջորդ գիրքը չհրապարակել ոչ շուտ քան 15 տարի, և իսկապես «Ֆունդամենտալ աշխատանք պատերազմից առաջ» (Ground Work: Before the War) նոր ժողովածուն հայտնվել է 1984 թվականին։ Դանկենը մահացել է 1988 թվականին Սան Ֆրանցիսկոյում երկարատև ծանր հիվանդությունից:

## Ներդրում և ժառանգություն
Սկսած 1930-ականներից Դանկենը ոչ միայն որպես պոետ, այլև որպես քաղաքական գործիչ անգնահատելի ներդրում  է ունեցել ԱՄՆ-ի մշակույթի տարբեր ասպեկտներում։ Ռոբերտ Դանկենի անունը մշտապես հիշում են առաջինը, երբ խոսքը գնում է Ստոունուոլի խռովությունների, 1930-1940-ական թվականներին սոցիալական բոհեմական համայնքների առաջացման և 1960-ականների մշակութային և սոցիալական հեղաշրջման մասին։

## Պարգևներ և կոչումներ
Ռոբերտ Դանկենը Գուգենհեյմի կրթաթոշակի (1963 թվական)  և Պոեզիա ամսագրի Լևինսոնի մրցանակի դափնեկիր է։

## Հատընտիր մատենագրություն
* * Selected Poems (City Lights Pocket Series, 1959)*
* * Letters 1953-56 (reprint: Flood Editions, Chicago, 2003)*
* * The Opening of the Field (Grove Press, 1960/New Directions) PS3507.U629 O6*
* *Roots and Branches (Scribner’s, 1964/New Directions)*
* *Medea at Kolchis; the maiden head (Berkeley: Oyez, 1965) PS3507.U629 M4*
* *Of the war: passages 22-27 (Berkeley: Oyez, 1966) PS3507.U629 O42*
* *Bending the Bow (New Directions, 1968)*
* *The Years As Catches: First poems (1939—1946) (Berkeley, CA: Oyez, 1966)*
* *Play time, pseudo stein (S.n. Tenth Muse, 1969) Case / PS3507 .U629 P55*
* *Caesar’s gate: poems 1949-50 with paste-ups by Jess. (s.l. Sand Dollar, 1972) PS3507.U629 C3*
* *Selected poems by Robert Duncan (San Francisco, City Lights Books. Millwood, NY: Kraus Reprint Co., 1973, 1959) PN6101 .P462 v.2 no.8-14,Suppl.*
* *An ode and Arcadia (Berkeley: Ark P, 1974) PS3507.U629 O3*
* *Medieval scenes 1950 and 1959 (Kent, Ohio: The Kent SU Libraries, 1978) Case / PS3507.U629 M43*
* *The five songs (Glendale, CA: Reagh, 1981) Case / PS3507 .U629 F5*
* *Fictive Certainties (Essays) (NY:New Directions, 1983)*
* *Ground Work: Before the War (NY:New Directions, 1984) PS3507 .U629 G7*
* *Groundwork II: In the Dark (NY:New Directions, 1987) PS3507 .U629 G69*
* *Selected Poems edited by Robert Bertholf (NY:New Directions, 1993)*
* *A Selected Prose (NY:New Directions, 1995)*
* *Copy Book Entries, transcribed by Robert J. Bertholf (Buffalo, NY: Meow Press, 1996)*
* *The Letters of Robert Duncan and Denise Levertov (Robert J. Bertholf фтв Albert Gelpi, eds.) (Stanford, CA: Stanford University Press, 2004)*
* *Ground Work: Before the War / In the Dark, Introduction by Michael and (NY:New Directions, 2006)*
* *The H.D. Book (The Collected Writings of Robert Duncan), Edited by Michael Boughn and Victor Coleman (University of California Press, 2011).*

## Ծանոթագրություններ

## Գրականություն
* 

 
Կատեգորիա:20-րդ դարի ամերիկացի բանաստեղծներ
Կատեգորիա:Ամերիկացի բանաստեղծներ
Կատեգորիա:Անձինք Կալիֆոռնիայից
Կատեգորիա:ԼԳԲՏ գրողներ